Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 324

a 81/1998. (IV. 29.) Korm. rendelethez ÁLLAMI NORMATÍVA Szám: J—01—00—00 Kiemelt termék megnevezése: Oktatási szolgáltatások SZJ: 129 1290 12900 129000 I. Kiemelt termék általános leírása, használati célja A központi közbeszerzés keretében szállított hardver és szoftver eszközök hatékony használatát támogató ismeret, anyag átadása, oktatása a felhasználó részére. Az ismeretanyag meghatározásakor és az oktatási tematikák összeállításakor az európai számítógép-kezelői jogosítvány követelményrendszerét kell irányadónak tekinteni. II. Műszaki követelmények Az ajánlatból derüljön ki, hogy a szolgáltató helyesen értelmezi a megrendelő által a szolgáltatás alkalmazásával, igénybevételével elérendő célt. A szolgáltató vállaljon garanciát, hogy az általa ajánlott szolgáltatás a megrendelő által meghatározott célnak megfelelő és a cél elérésére alkalmas. A szolgáltatás legyen teljeskörűen dokumentált. A dokumentáció tartalmazza: — a szolgáltatás pontos tartalmát, pontos szakmai részleteit, az elvégzendő tevékenységeket, azok tartalmát és eredményeit és a szolgáltatással kapcsolatos határidőket, — a szolgáltatással kapcsolatban (mindkét fél részéről) a vállalt felelősség tartalmának és terjedelmének meghatározását, — a megrendelőnek és a szolgáltatónak a megrendelt szolgáltatás végrehajtásával kapcsolatos minden lényeges tevékenységét és nyilatkozatát tartalmazó dokumentációt, naplót vagy nyilvántartást. III. Gazdasági követelmények Az ajánlatnak magyar forintban kell tartalmaznia a szolgáltatással összefüggő valamennyi fizetési kötelezettséget. Az ajánlatnak tartalmaznia kell a szolgáltató felelősségvállalásának értékhatárait, tartalmát és terjedelmét (járulékos károk: elmaradt haszon, nem anyagi károk stb.). IV. Egyéb követelmények A szolgáltató, illetve a szolgáltatás teljesítésébe bevont állománya rendelkezzen a szolgáltatás biztosításához szükséges ismeretekkel és megfelelő referenciákkal tanúsított gyakorlattal. 1998/35. szám A szolgáltató rendelkezzen a szolgáltatás tárgyára vonatkozó minőségbiztosítási és minőségtanúsítási rendszerrel. Megrendelő igénye esetén szolgáltatónak a szolgáltatás teljesítésébe bevont alkalmazottai életrajzát és szakmai referenciáit ajánlatához mellékelnie kell. A szolgáltatás időtartama alatt szállító személyi állományában bekövetkező esetleges változások esetére, illetve a megrendelő oldaláról felmerülő jogos személyi kifogások megoldására, azok hatásainak kezelésére az ajánlatnak megfelelő megoldást, módszert kell tartalmaznia. V. Megjegyzések

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes